- Hindi News
- एलडीसी भर्ती : दस्तावेज जांच के लिए निकलेगी दूसरी सूची
एलडीसी भर्ती : दस्तावेज जांच के लिए निकलेगी दूसरी सूची
जिला परिषद ने पंचायतराज विभाग को भेजी सूचना, पहले सूची में पदों से 141 अभ्यर्थी कम आए, दूसरी सूची में 350 अभ्यर्थियों को दस्तावेज जांच के लिए बुलाया जाएगा।
जयपुर। पंचायती राज विभाग की ओर से आयोजित कनिष्ठ लिपिक (एलडीसी) भर्ती में दस्तावेज जांच के लिए अभ्यर्थियों की दूसरी सूची निकाली जाएगी। दूसरी सूची में शेष रहे 141 पदों के 350 अभ्यर्थियों को दस्तावेज जांच के लिए बुलाया जाएगा। इसके लिए जिला परिषद ने बुधवार को पंचायती राज विभाग को दूसरी सूची जारी करने की अनुमति देने के लिए पत्र लिखा है। ताकि दस्तावेज जांच कराने नहीं आने वाले अभ्यर्थियों की संख्या की भरपाई की जा सके।
पंचायती राज विभाग की ओर से जिला परिषद में भर्ती किए जा रहे 1016 कनिष्ठ लिपिक (एलडीसी) पदों के लिए मंगलवार को अंतिम तारीख तक केवल 875 अभ्यर्थियों ने ही दस्तावेजों की जांच करवाई है। जबकि जिला परिषद ने पदों से ढाई गुणा यानि 2539 अभ्यर्थियों को मेरिट के अनुसार दस्तावेजों की जांच के लिया बुलाया था। ऐसे में शेष रहे पदों के लिए दुबारा से अस्थायी मेरिट सूची जारी कर दस्तावेजों की जांच की जाएगी। इसके लिए जिला परिषद ने पंचायतराज विभाग को सूचना भेज दी है। जिला परिषद के अतिरिक्त ब्लॉक प्रारंभिक शिक्षा अधिकारी दिनेश शर्मा ने बताया कि दस्तावेजों जांच में उपस्थित रहे अभ्यर्थियों व एक सूची जारी करने के लिए सूचना पंचायत राज विभाग को भेज दी गई है।
tgl_Latn hin_Deva hin_Deva hin_Deva hin_Deva hin_Deva